**BIZOTTSÁGI ÉS NEMZETISÉGI HATÁROZATOK**

**Szombathely Megyei Jogú Város Közgyűlése 2023. február 23-i**

**ülésére, a 2. napirend tárgyalásához**

**Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotása**

**4/2023. (II. 20.) KESzB számú határozat**

A Költségvetési Ellenőrző Szakmai Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta, és Szombathely Megyei Jogú Város Önkormányzata2023. évi költségvetéséről szóló önkormányzati rendeletének megalkotásáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**8/2023. (II.20.) BKKB számú határozat**

A Bűnmegelőzési, Közbiztonsági és Közrendvédelmi Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta, és az önkormányzat 2023. évi költségvetéséről szóló rendelettervezetet, a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló rendelettervezetet, a lakáshoz jutás, a lakbérek és a lakbértámogatás, az önkormányzat által a lakásvásárláshoz és építéshez nyújtott támogatások szabályai megállapításáról szóló 36/2010. (XII.1.) önkormányzati rendelet módosításáról szóló rendelettervezetet, valamint az I-IV. határozati javaslatot az előterjesztésben foglaltak szerint a Közgyűlésnek elfogadásra javasolja.

**18/2023. (II.20.) GJB számú határozat**

A Gazdasági és Jogi Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta, és az önkormányzat 2023. évi költségvetéséről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**10/2023. (II.21.) VISB számú határozat**

A Városstratégiai, Idegenforgalmi és Sport Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta és az önkormányzat 2023. évi költségvetéséről szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**10/2023.(II.21.) KOCB számú határozat**

A Kulturális, Oktatási és Civil Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta, és az önkormányzat 2023. évi költségvetéséről szóló rendelet-tervezetet a Közgyűlésnek elfogadásra javasolja.

**35/2023.(II.23). SzLB. sz. határozat**

Szombathely Megyei Jogú Város Közgyűlésének Szociális és Lakás Bizottsága „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendelet megalkotására és a kapcsolódó döntések meghozatalára” című előterjesztést megtárgyalta és Szombathely Megyei Jogú Város Önkormányzata 2023. évi költségvetéséről szóló rendelet-tervezetet az előterjesztésben foglaltak szerint elfogadásra javasolja a Közgyűlésnek.

**9/2023. (II.22.) ESzB. sz. határozat**

Az Egészségügyi Szakmai Bizottság a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és a kapcsolódó döntések meghozatalára” című előterjesztést megtárgyalta, és a 2023. évi költségvetésről szóló rendelet-tervezetet és a határozati javaslatokat elfogadásra javasolja a Közgyűlésnek.

**Szombathelyi Városi Érdekegyeztető Tanács**

A Szombathelyi Városi Érdekegyeztető Tanács a ,,Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és kapcsolódó döntések meghozatalára” című előterjesztést megtárgyalta, és Szombathely Megyei Jogú Város Önkormányzata2023. évi költségvetéséről szóló önkormányzati rendeletének megalkotásáról szóló rendelet tervezetet az előterjesztésben foglaltak szerint tudomásul vette.

**Szombathelyi Konzultációs Fórum ajánlása**

**1/2023. (II. 22.) SZKF ajánlás**

A Szombathelyi Konzultációs Fórum a „Javaslat Szombathely Megyei Jogú Város Önkormányzata 2023. évi költségvetéséről szóló önkormányzati rendeletének megalkotására és kapcsolódó döntések meghozatalára” című előterjesztést megtárgyalta, és Szombathely Megyei Jogú Város Önkormányzata2023. évi költségvetéséről szóló önkormányzati rendeletének megalkotásáról szóló rendelet tervezetet az előterjesztésben foglaltak szerint javasolja a Közgyűlésnek elfogadásra.

**Szombathely Megyei Jogú Város Német Önkormányzata**

Egyetértési jog gyakorlása

a Szombathelyi Napsugár Óvoda és a Szombathelyi Pipitér Óvoda

2023. évi költségvetésének meghatározásához

**NÖ 17/2023. (II. 20.) sz. határozat**

Szombathely Megyei Jogú Város Német Önkormányzatának Képviselő-testülete megtárgyalta a Szombathelyi Napsugár Óvoda - *Sonnenstrahl Kindergarten, Steinamanger* (Szombathely, Pázmány Péter körút 26/a) és a Szombathelyi Pipitér Óvoda - *Färberkamille Kindergarten, Steinamanger* (Szombathely, Bem József u. 9/c.) 2023. évi költségvetésének meghatározásával kapcsolatos előterjesztést, amely a fenntartói megkeresés alapján Szombathely Megyei Jogú Város Önkormányzata 2023. évi költségvetési rendeletének részét képezi.

A Képviselő-testület az előterjesztett javaslatban foglaltak és a nemzeti köznevelésről szóló 2011. évi CXC. törvény 84. § (9) bekezdés b) pontja alapján

**egyetértését adja**

az érintett nemzetiségi köznevelési intézmények 2023. évi költségvetésének meghatározásához.

Az egyetértési jog gyakorlásával kapcsolatos kezdeményezés esetén a nemzetiségi önkormányzat elnöke legkésőbb az ez irányú kezdeményezés kézhezvételétől vagy az egyéb módon történő tudomására jutásától számított 15 napon belül gondoskodik az egyetértési jog gyakorlásával kapcsolatos előterjesztés benyújtásáról.

A Képviselő-testület megbízza a nemzetiségi önkormányzat elnökét, hogy a határozatban foglaltakról tájékoztassa dr. Nemény András Polgármester Urat és dr. Károlyi Ákos Jegyző Urat.